วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
16 ก.พ. 2559

ภาครวมตลาดภาคเช้า
ดัชนี SET ช่วงเช้าปิดบวก 1,297.03 (+8.63 จุด,+0.67%) เคลื่อนไหวในกรอบ 1,293 – 1,298 มูลค่าการซื้อขาย 18,444 ลบ. เรียงลำดับมูลค่าการซื้อขายรายกลุ่มได้ ดังนี้ ENERG CONMAT TRANS BANK PETRO ICT COMM PROP FIN ซึ่งเป็นไปในทิศทางเดียวกันกับตลาดอื่นในภูมิภาคที่ส่วนใหญ่ปรับตัวเพิ่มขึ้น [Nikkei225 +0.82%][KOSPI +1.39%][HSI +1.55%%][SSE +2.88%][TAIEX +1.80%]

โดยได้รับแรงหนุนจาก การปรับตัวเพิ่มขึ้นของราคาน้ำมันดิบ ผสานกับ ตัวเลข FDI ของจีน ออกมาค่อนข้างดี. สำหรับเหตุการณ์สำคัญที่เกิดขึ้นในช่วงเช้าที่ผ่านมา ได้แก่ 1. ธ.กลางเกาหลีใต้ คงอัตราดอกเบี้ย ที่ 1.5%  2. ยอดการปล่อยกู้ใหม่สกุลเงินหยวนของจีน ในเดือน ม.ค.เพิ่มขึ้น 71% จากปีก่อน
 
แนวโน้มตลาดและหุ้นที่น่าสนใจ   
ปิดภาคเช้า 1,297.03 (+8.63 จุด,+0.67%)
แนวโน้มภาคบ่าย : คาดปรับตัวขึ้นต่อ ทดสอบ 1,300 / 1,308
ดัชนีเช้านี้ปรับตัวผ่านแนวต้านสำคัญ 1,294 ขึ้นมาได้ พร้อมยืนเหนือได้มั่นคง สร้างรูปแบบการกลับตัวที่ดี มีโอกาสปรับตัวขึ้นต่อทดสอบ แนวต้านถัดไป 1,300 / 1,308 โดยมีแนวรับที่ 1,294
 
PTTGC (ราคาปิดภาคเช้า 53.75)
ซื้อเก็งกำไร แนวต้าน 55.75 / 58.25
การแกว่งตัวของแท่งเทียนผ่านยืนSMAระยะสั้นขึ้นมาเป็นสัญญาณซื้อ และยังคงอยู่ในกรอบของสามเหลี่ยม Ascending ระยะสั้น การทดสอบผ่านแนวต้านรูปแบบ 53.75 จะเป็นสัญญาณซื้อเก็งกำไรตาม มีแนวต้านเป้าหมายที่ระดับ 55.75 และแนวต้านจุดสูงรอบก่อนหน้า 58.25
 
TKS (ราคาปิดภาคเช้า 7.55)
ซื้อ แนวรับ 7.50 แนวต้าน 7.90 / 8.25
แท่งเทียนสามารถยืนเหนือ 7.50 ได้ต่อเนื่อง แสดงสัญญาณเชิงบวก พร้อมไม่สร้างจุดต่ำใหม่ มีโอกาสปรับตัวขึ้นต่อ ทดสอบแนวต้านถัดไป 7.90 / 8.25